b'\n_START_ARTICLE_\nBikarbonat\n_START_SECTION_\nFiziolo\xc5\xa1ka vloga\n_START_PARAGRAPH_\nBikarbonat (HCO\xe2\x88\x92_NEWLINE__NEWLINE_3) je alkalen\xc2\xa0in bistven za\xc2\xa0pH\xc2\xa0pufrski sistem \xc4\x8dlove\xc5\xa1kega telesa (vzdr\xc5\xbeevanje kislinsko-bazi\xc4\x8dne homeostaze). 70\xe2\x80\x9375\xc2\xa0% CO\xe2\x82\x82 v telesu se pretvori v ogljikovo kislino\xc2\xa0(H\xe2\x82\x82CO\xe2\x82\x83), ki se lahko hitro pretvori v bikarbonat._NEWLINE_Z ogljikovo kislino kot osrednjo intermediatno\xc2\xa0zvrstjo bikarbonat \xe2\x80\x93 v kombinaciji z vodo, vodikovimi ioni\xc2\xa0in ogljikovim dioksidom\xc2\xa0\xe2\x80\x93 tvori pufsrki sistem, ki se ohranja v hlapnem ravnote\xc5\xbeju, da zagotovi takoj\xc5\xa1njo odpornost na spremembe pH tako v kisli kot bazi\xc4\x8dni smeri. To je \xc5\xa1e posebej pomembno za za\xc5\xa1\xc4\x8dito tkiv v centralnem \xc5\xbeiv\xc4\x8dnem sistemu, kjer so lahko velike spremembe pH katastrofalne (glej acidoza ali alkaloza)._NEWLINE_Bikarbonat deluje tudi kot sredstvo za uravnavanje pH v tankem \xc4\x8drevesu. Sprosti se iz trebu\xc5\xa1ne slinavke v odgovor na hormon sekretin, da nevtralizira kisli himus, ki iz \xc5\xbeelodca vstopa v dvanajstnik.\n_START_SECTION_\nBikarbonat v okolju\n_START_PARAGRAPH_\nBikarbonat je prevladujo\xc4\x8da oblika raztopljenega anorganskega ogljika v morski vodi in v ve\xc4\x8dini sladkih voda. Kot tak je pomemben del ogljikovega cikla._NEWLINE_V sladkovodni ekologiji mo\xc4\x8dna fotosintezna dejavnost sladkovodnih rastlin v dnevni svetlobi izpusti plinasti kisik v vodo, hkrati z njim pa tudi bikarbonate ione. Slednji dvignejo pH, v\xc4\x8dasih tudi do te mere, da v dolo\xc4\x8denih okoli\xc5\xa1\xc4\x8dinah stopnja alkalnosti za nekatere organizme postane strupena ali pa da druge raztopljene snovi, kot je amonijak, postanejo strupene. V temi, ko ne poteka fotosinteza, dihalni procesi proizvajajo ogljikov dioksid, ne pa tudi novih bikarbonatnih ionov, posledi\xc4\x8dno pH hitro pade.\n_START_SECTION_\nDruge uporabe\n_START_PARAGRAPH_\nNajpogostej\xc5\xa1a sol bikarbonatnega iona je natrijev bikarbonat, NaHCO\xe2\x82\x83, ki je splo\xc5\xa1no znan kot pecilni pra\xc5\xa1ek. Ko se segreje ali je izpostavljen kislini, kot je ocetna kislina (kis), natrijev bikarbonat proizvaja ogljikov dioksid. Ta se uporablja kot sredstvo za vzhajanje v peki._NEWLINE_Pretok bikarbonatnih ionov iz kamnin, preperelih zaradi ogljikove kisline v de\xc5\xbeni vodi, je pomemben del ogljikovega cikla._NEWLINE_Bikarbonat slu\xc5\xbei tudi v prebavnem sistemu. Dviguje notranji pH \xc5\xbeelodca po tem, ko zelo kisli prebavni sokovi kon\xc4\x8dajo prebavljanje hrane. Amonijev bikarbonat se uporablja pri proizvodnji pi\xc5\xa1kotov digestive.\n_START_SECTION_\nDiagnostika\n_START_PARAGRAPH_\nV diagnosti\xc4\x8dni medicini je krvna vrednost bikarbonata eden od mnogih kazalnikov stanja kislinsko-bazi\xc4\x8dne fiziologije telesa. Meri se skupaj z ogljikovim dioksidom, kloridom, kalijem, natrijem, da se oceni elektrolitna raven v elektrolitnem panelnem testu._NEWLINE_Parameter standardna koncentracija bikarbonata (SBC\xe2\x82\x91) je koncentracija bikarbonata v krvi pri p\xe2\x82\x90CO\xe2\x82\x82 40\xc2\xa0mmHg (5,33\xc2\xa0kPa), polni nasi\xc4\x8denosti kisika in 36 \xc2\xb0C.'